google/wiki40b huggingface dataset:
नासिर जमशेद

प्रथम श्रेणी क्रिकेट कैरियर

नासिर जमशेद ने अपना पहला प्रथम श्रेणी क्रिकेट मुकाबला १५ साल की उम्र में खेला था और फिर तुरन्त पाकिस्तान अंडर - १९ क्रिकेट टीम में चयन कर दिया था। नासिर को उस वक़्त श्रीलंका के खिलाफ के श्रृंखला के लिए चयनित किया और चयनकर्ताओं पर खरे उतरे और दूसरी पारी में जबरदस्त २०४ रनों की पारी खेली जो कि इनका पहला अंडर - १९ में प्रथम श्रेणी क्रिकेट का मैच था। इन्होंने अपने घरेलू ट्वेन्टी-ट्वेन्टी क्रिकेट की शुरुआत अप्रैल २००५ में लाहौर लॉयन्स की तरफ से की थी ,ये उस वक़्त ईएसपीएन की रिपोर्ट के अनुसार सबसे छोटे खिलाड़ी थे जो कि महज १५ साल और १४० दिनों के थे।
२००५–०६ में कैद-ए-आज़म ट्रॉफी श्रृंखला में लगभग ८०० रन बनाए और ज़िम्बाब्वे क्रिकेट टीम के खिलाफ एक श्रृंखला में चयन हो गया।
उस समय इन्होंने १८२ रन बनाए और एक सप्ताह बाद पाकिस्तान क्रिकेट टीम के लिए एकदिवसीय अंतरराष्ट्रीय क्रिकेट में भी चयन हो गया।

अंतरराष्ट्रीय कैरियर

नासिर ने अपने अंतरराष्ट्रीय कैरियर की ज़िम्बाब्वे क्रिकेट टीम के खिलाफ थी उस समय इन्होंने ओपनिंग करते हुए धुंआधार ४८ गेंदों का सामना करते हुए ६१ रन बनाए थे और मैन ऑफ़ द मैच भी बने थे। नासिर ने अपने दूसरे वनडे मुकाबले में भी अच्छा प्रदर्शन किया और महज ६४ गेंदों का सामना करते हुए ७४ रनों की पारी खेली थी। इसके साथ ही ये पहले पाकिस्तानी क्रिकेटर बन गए जिन्होंने अपने पहले और दूसरे दोनों मैचों में लगातार अर्द्धशतक बनाए हो।
२००८ एशिया कप में जमशेद ने एक बार फिर लगातार दो अर्द्धशतक लगाए ,जिसमें ५३ रन भारत के खिलाफ और दूसरा अर्द्धशतक बांग्लादेश के खिलाफ नेशनल क्रिकेट ग्राउंड ,कराची बनाया जिसमें नाबाद रहते हुए ५२ रनों की पारी खेली थी। अपने अच्छे प्रदर्शन के कारण ये सबसे अच्छे पाकिस्तान क्रिकेट टीम के ओपनर जाने लगे।
हालांकि २००८ एशिया कप में जमशेद की फिटनेस पर सवाल उठे थे इस कारण कुछ आगामी ट्वेन्टी - ट्वेन्टी मैचों से दूर रहना पड़ा और साथ ही ३ वनडे मैच जो कि वेस्टइंडीज क्रिकेट टीम के खिलाफ खेलने थे थे उसमें भी नहीं खेल सके।
नासिर जमशेद ने अपने एकदिवसीय अंतरराष्ट्रीय क्रिकेट का पहला शतक १८ मार्च २०१२ को २०१२ एशिया कप के दौरान भारतीय क्रिकेट टीम के खिलाफ बांग्लादेश के शेर-ए-बांग्ला राष्ट्रीय क्रिकेट स्टेडियम ,मीरपुर में बनाया था। जमशेद ने उस मैच में कुल १०४ गेंदों पर ११२ रनों की पारी खेली थी और मोहम्मद हफीज़ के साथ कुल २२४ रनों की भागीदारी की थी। यही भागीदारी भारतीय क्रिकेट टीम के खिलाफ सबसे अच्छी पहले विकेट के लिए बन गई। इससे पूर्व १४४ रनों की भागीदारी १९९६ में सईद अनवर और आमिर सोहैल ने की थी।
बिहार में यातायात

यह लेख बिहार राज्य की सार्वजनिक और निजी परिवहन प्रणाली के बारे में है।

जल परिवहन

बिहार राष्ट्रीय जलमार्ग नंबर 1 से जुड़ा हुआ है, जिसे अक्टूबर १९८६ में स्थापित किया गया था। इस राष्ट्रीय जलमार्ग पर केवल कुछ ही टर्मिनल ता हैं, जिनमें हल्दिया, बी.आई.एस.एन (कोलकाता), पाकुर, फ़ररकका और पटना प्रमुख हैं। इन सब के अतिरिक्त इस राष्ट्रीय जलमार्ग  पर हल्दिया, कोलकाता, डायमंड हार्बर, कटवा, त्रिवेणी, बहरामपुर, जंगीपुर, भागलपुर, सेमरिया, डोरीगंज, बलिया, गाजीपुर, वाराणसी, चुनार और इलाहाबाद में अस्थायी टर्मिनल की सुविधाएं भी उपलब्ध हैं।

हवाई परिवहन

पटना हवाई अड्डा दिल्ली, मुंबई, कोलकाता, लखनऊ और रांची से जुड़ा है। इसके अतिरिक्त गया में भी एक छोटा सा अंतर्राष्ट्रीय हवाई अड्डा है जो कोलंबो, सिंगापुर, तथा बैंकाक इत्यादि नगरों से जुड़ा है। एयर डेक्कन (दिल्ली, कोलकाता), एयर सहारा (दिल्ली, कोलकाता, मुम्बई, रांची), भारतीय (दिल्ली, रांची)  और जेट एयरवेज (दिल्ली) मुख्य एयरलाइंस हैं हैं, जो पटना हवाई अड्डे से परिचालित होती हैं। २००९ में पटना हवाई अड्डे ने विमान परिचालन में 42.8 प्रतिशत की वृद्धि दर्ज की, जो देश में अब तक सबसे अधिक है। २००९-१० में यहाँ से ७,४५६ विमानों ने उड़ान भरी, जबकि २००८-०९ में केवल ५,२२० ही उड़ानें दर्ज हुई थी। साप्ताहिक साझा चार्टर्ड विमान सेवा पटना और कोलकाता के बीच वाया पूर्णिया भी उपलब्ध है।
प्रबंध अध्ययन विभाग, रुड़की

भारतीय प्रौद्योगिकी संस्थान रूडकी की शिक्षा के प्रत्येक स्तर तथा प्रत्येक प्रमुख विषय में खोजी नेतृत्व तथा व्यापक शैक्षणिक मज्बूती के लिये विश्व भर में माना जाता है। शिक्षण में उत्कृष्टता के प्रमुख केन्द्र के रूप में इसका परिचय देने की शायद ही कुछ आवश्यकता हो। 1847 में, भारत में स्थापित इस संस्थान की शिक्षा व अनुसंधान के एक अग्रणी केन्द्र के रूप में समस्त विश्व में ख्याति है। संस्थान के पास आकर्षक भवनों, विशाल पुस्तकालयों, प्रयोग शालाओं व अन्य सुविधओं की आकुद संपदा है। उसके 20 शैक्षणिक विभागों में 3000 से अधिक छात्र हैं।
संसथान द्वारा एम.बी.ए. पाठ्यक्रम, वर्तमान में गतिशील आर्थिक एवं व्यवसायिक परिदृश्य की आव्श्यकताओं को समझने तथा अपने छत्रों को निगमित विश्व की चुनौतियों का सामना करने हेतु सक्षम बनाने के लिये, प्ररम्भ किया गया था। इसके पिछे उद्देश्य छात्रों को अजस्र प्रतियोगितात्मक लाभ प्रदान करना है। विभाग पर प्रबंधकों की ऐसी कौम तैयार करने का भार है जिसमे साहस कौशल तथा निगमित जगत में उतकृष्टता तक पहुँचने की उर्जा समाहित हो।
एम.बी.ए. पाठ्यक्रम छात्रों में नेतृत्व संचार तथा समूह के रूप में कार्य करने जैसे प्रबंध संबंधी कौशल विकसित करने में उसकी सहायता करने हेतु दिजाइन किया गया है। प्रबंध अध्ययन विभाग भारतीय प्रौद्योगिकी संस्थान की विस्तृत शैक्षणिक दृढता से विशाल बौध्दिक पोषण प्रदान करता है। शेष संस्थान की तरह ही प्रबंध अध्ययन विभाग भी शैक्षणिक उत्कृष्ट्ता के सर्वोच्च प्रतिमान हेतु प्रतिबध्द है। विभाग का ध्येय किसी भी पृष्ठभूमि से आये युवा स्त्री व पुरुषों में उनकी क्षमता का अधिकतम विकास करना है।
संत पेरे दे कस्सेरेस

संत पेरे दे कस्सेरेस (स्पेनी भाषा में: Sant Pere de Casserres) एक बेनिदिक्तिन मठ है। यह लेस मासिएस दे रोडा (Les Masies de Roda), ओसोना कोमारका, कातालून्या, स्पेन में मौजूद है। 11 वीं सदी के रोम देशवासी शैली की इस इमारत को 1931 में बिएन दे इंतेरेस कल्चरल की सूची में शामिल कर लिया गया था।

इमारत और उसकी बनावट

इमारत कुछ हद तक व्यापक चौकोर रूप में है। इसके तीन सलीब-जैसे खंभे जो छत और महराब को सहारा देते हैं। मठ सांता मारिया डे ल एस्तनी के मठ (monastery of Santa Maria de l'Estany) के रूप की ही शैली के साथ बना है। 11 वीं सदी की दूसरे पचास साल में यह बनाया गया था।
माइकेल्सन व्यतिकरणमापी

प्रोफेसर ए. ए. माइकेल्सन के प्रारंभिक व्यतिकरणमापी मे दाहिनी ओर से एक प्रकाशकिरण दर्पण M पर आती है। M दर्पण का आधा भाग रजतित (silvered) होता है। जिससे केवल आधा प्रकाश परावर्तित होकर दर्पण M1 पर जाता है और शेष आधा प्रकाश अरजतित भाग से पारगमित होकर सीधा दर्पण M2 पर आपतित होता है तथा अपने पथ पर परावर्तित हो जाता है। दर्पण M1 तथा M2 एक दूसरे पर लंब होते हैं। दर्पण M1 तथा M2 से परावर्तित होनेवाली प्रकाश की किरणपुंजें पुन: दर्पण M पर आपतित होती है और प्रेक्षक इन दोनों किरणों के द्वारा बनी व्यतिकरण फ्रंजों को देखता है।
माइकेल्सन ने अपने व्यतिकरणमापी की सहायता से प्रकाश का वेग तथा प्रकाश की तरंग लंबाई मापी तथा सर्वप्रथम तारों का कोणीय व्यास ज्ञात किया। बीटेलजूज़ (Betelguese) प्रथम तारा है, जिसका कोणीय व्यास (0.049) ज्ञात किया गया था। दूरदर्शक से युक्त माइकेल्सन व्यतिकरणमापी से अत्यधिक दूर स्थित तारों तथा मंद तारों की मापें ज्ञात करना संभव हो गया है। तारों से प्राप्त होनेवाली प्रकाशतरंगों से व्यतिकरण द्वारा तारों की दिशा, दूरी तथा विस्तार का निर्धारण किया जाता है।
नेस

नेस नायनमार तमिल नाडु में सन्त था।

आदि जीवन

कम्पिल्ली ग्राम से आया था। काम को ये बुनाई किया। सब वक्त मैं पांचक्षर मंत्र को बुलाया।
राम नाथ कोविन्द

जीवन परिचय

रामनाथ कोविन्द का जन्म उत्तर प्रदेश के कानपुर जिला (वर्तमान में कानपुर देहात जिला) की तहसील डेरापुर, कानपुर देहात के एक छोटे से गाँव परौंख में हुआ था। कोविन्द का सम्बन्ध कोरी (कोली) जाति से है जो उत्तर प्रदेश में अनुसूचित जाति, गुजरात में अनुसूचित जनजाति एवम् उड़ीसा में अनुसूचित जनजाति आती है। वकालत की उपाधि लेने के पश्चात उन्होने दिल्ली उच्च न्यायालय में वकालत प्रारम्भ की। वह १९७७ से १९७९ तक दिल्ली उच्च न्यायालय में केंद्र सरकार के वकील रहे। ८ अगस्त २०१५ को बिहार के राज्यपाल के पद पर उनकी नियुक्ति हुई। उन्होनें संघ लोक सेवा आयोग परीक्षा भी तीसरे प्रयास में ही पास कर ली थी।
वर्ष १९९१ में भारतीय जनता पार्टी में सम्मिलित हो गये। वर्ष १९९४ में उत्तर प्रदेश राज्य से राज्य सभा के लिए निर्वाचित हुए। वर्ष २००० में पुनः उत्तरप्रदेश राज्य से राज्य सभा के लिए निर्वाचित हुए। इस प्रकार कोविन्द लगातार १२ वर्ष तक राज्य सभा के सदस्य रहे। वह भारतीय जनता पार्टी के राष्ट्रीय प्रवक्ता भी रहे।

राष्ट्रपति

सत्ताधारी राष्ट्रीय जनतांत्रिक गठबंधन द्वारा १९ जून २०१७ को भारत के राष्ट्रपति पद के उम्मीदवार घोषित किये गए। भारतीय जनता पार्टी के राष्ट्रीय अध्यक्ष अमित शाह ने प्रेस कॉन्फ्रेंस करके उनकी उम्मीदवारी की घोषणा की, अमित शाह ने कहा कि रामनाथ कोविंद दलित समाज से उठकर आये हैं और उन्होंने दलितों के उत्थान के लिए बहुत काम किया है, वे पेशे से एक वकील हैं और उन्हें संविधान का अच्छा ज्ञान भी है इसलिए वे एक अच्छे राष्ट्रपति सिद्ध होंगे और आगे भी मानवता के कल्याण के लिए काम करते रहेंगे। २० जुलाई २०१७ को राष्ट्रपति के निर्वाचन का परिणाम घोषित हुआ जिसमें कोविंद ने यूपीए की प्रत्याशी मीरा कुमार को लगभग ३ लाख ३४ हजार वोटों के अंतर से हराया। कोविंद को ६५॰६५ फीसदी वोट प्राप्त हुए। भारत के १३ वे राष्ट्रपति प्रणव मुखर्जी के पश्चात २५ जुलाई २०१७ को भारत के १४ वे राष्ट्रपति के रूप में कोविंद ने शपथ ग्रहण की।

समाज सेवा

वह 'भाजपा दलित मोर्चा' के राष्ट्रीय अध्यक्ष और 'अखिल भारतीय कोली समाज' के अध्यक्ष भी रहे। वर्ष १९८६ में दलित वर्ग के कानूनी सहायता ब्युरो के महामंत्री भी रहे।
आईएसआईएस

प्रचार का प्रपंच

आइएस का प्रचार तंत्र वेहद मजबुत है परंपरागत तोर तरीको से लेकर आधुनिक तकनीक का प्रयोग। बर्बर वीडीयो दृश्यो से लेकर कट्टरपंथ को बढ़ाबा देने बाले संदेशो को प्रचारित - प्रसारित करने के लिए दक्ष लोगो की पूरी टीम मौजूद लेकिन वर्तमान समय में इसका क्षेत्रफल सिकुड़ता जा रहा है।

ऊर्जा संयंत्र

आइएस के कब्जे सीरिया के आठ बड़े ऊर्जा संयंत्र है इनसे बनी बिजली और गैस बेचकर बह मोटी कमाई करता था।

अपहरण

आइएस के आंतकी बिदेशी नागरिको और गैर मुस्लिमो को बंधक बनाते थे इनको छोड़ने के एवज में मोटी रकम वसूलते थे लेकिन अपहरण से 3 अरब सालाना वसूलते थे तथा वैँको लूटकर भी अधिक धन जुटाता था
।

कच्चा तेल

आइएसआइएस एक समय में 34 हजार से 40 हजार बैरल तक कच्चा तेल बेचकर आइएस प्रतिदिन 10 करोड़ की कमाई करता था। उसके नियंत्रण में इराक और सीरिया के लगभग दस तेल के बड़े कुएँ थे आइएस से तेल खरीदने वाले इसकी तस्करी जार्डन तुर्की और ईरान जैसे देशों में होती थी लेकिन अब ये तेल के कुएं अब आइएस के कब्जे में नहीं है सेना ने स्बतन्त्र करा लिये

आइएसआइएस को विदेशी सहायता

विदेशी संगठन और कुछ देश आइएस को चंदे के रूप में हर महीने करोड़ो रुपये मुहैया कराते हैं वर्ष 2013 में खाड़ी देशों से ही आइएस को करीब 10 करोड़ का चंदा मिला था।
राष्ट्रीय डिजाइन और उत्पाद विकास केन्द्र

राष्ट्रीय डिजाइन और उत्पाद विकास केन्द्र (national Centre for Design and Product Development / एनसीडीपीडी) की स्थापना 1999 में भारत सरकार के वस्त्र मंत्रालय के विकास आयुक्त (हस्तशिल्प) द्वारा की गई थी। राष्ट्रीय डिजाइन और उत्पाद विकास केन्द्र बोर्ड का प्रतिनिधित्व प्रतिष्ठित निर्यातक, नीति-निर्धारक और व्यापार तथा उद्योग के प्रतिष्ठित व्यक्ति करते हैं। भारत सरकार के वस्त्र मंत्रालय के विकास आयुक्त (हस्तशिल्प) एनसीडीपीडी के पदेन अध्यक्ष होते हैं। यह केन्द्र सदस्य आधारित संस्था है जो प्रमुख तौर पर हस्तशिल्प क्षेत्र का प्रतिनिधित्व करती है। डिजाइन/उत्पाद विकास और प्रौद्योगिकी के कार्यक्षेत्रों में ठोस माल क्षेत्र के अंतर को पूरा करने के उद्देश्य के साथ इसकी शुरुआत की गई थी। समूहों के लिए पैन इंडिया आधार पर डिजाइन और उत्पाद विकास गतिविधियों को पूरा करने के लिए यह केन्द्र विकास आयुक्त (हस्तशिल्प) के करीबी सानिध्य में कार्य करता है। इस केन्द्र के तहत बहुत सारे राष्ट्रीय और अंतर-राष्ट्रीय डिजाइनर विशेषीकृत डिजाइन/उत्पाद सेवाओं की संपूर्ण श्रेणी प्रदान करने के लिए कार्यरत है।
सेवाएं डिजाइन और उत्पाद विकास, प्रदर्शनी डिजाइन, ग्राफिक-डिजाइन और पैकेज डिजाइन जैसे कई क्षेत्रों में यह केन्द्र अपनी सेवाएं प्रदान करता है। इसके अतिरिक्त एनसीडीपीडी सतत आपूर्ति प्रबंधन श्रृंखला का सृजन भी करता है। एनसीडीपीडी में गुणवत्ता और प्रौद्योगिकी उन्नयन के साथ ही डिजाइनरों की मदद से डिजाइनों को उत्पादों में तब्दील भी किया जाता है। डिजाइन केन्द्रों, उत्पाद केन्द्रों/संकुलों पर डिजाइन बैंक की स्थापना के जरिए एनसीडीपीडी ढांचागत सहयोग प्रदान करता है। डिजाइन और उत्पाद विकास को बढ़ावा देने के लिए यह औद्योगिक समूहों को शुरु से अंत तक डिजाइन सेवाएं प्रदान करता है। इस केन्द्र में बडे पैमाने पर उत्पादन के लिए मूलभूत कार्यों में मशीनीकरण के लिए तकनीकी सहायता भी उपलब्ध है।
२७०७ ईसा पूर्व

२७०७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७०७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मेल एक्स्प्रेस ट्रेन

भारतीय रेल द्वारा अनेक प्रकार की रेलगाड़ियां संचालित की जाती हैं। इनमें से प्रमुख हैं राजधानी एक्स्प्रेस, शताब्दी एक्स्प्रेस, संपर्क क्रांति एक्स्प्रेस, जनशताब्दी एक्स्प्रेस एवं कई स्पेशल एक्स्प्रेस गाड़ियां। इनके अलावा भि लगभग २००० मेल एक्स्प्रेस गाड़ियां चलाई जाती हैं, जो कि पूरे भारत पर्यंत यात्र्यों की आवा जाही करती हैं।
जिनसेन

जीवनी

जिनसेन आचार्य, आचार्य वीरसेन के शिष्य थे। उन्होंने अपने गुरु द्वारा लिखी गयी कषायप्रभ्रिता की प्रख्यात टीका "धवला" को पूरा किया था। महापुराण के दो भाग उत्तरपुराण और आदिपुराण है। उनके शिष्य गुणभद्र ने उनके इस कार्य को पूरा किया था।
प्राव्दा

प्राव्दा (Pravda) रुसी भाषा का शब्द है, जिसका अर्थ होता है - सत्य | प्राव्दा १९१२ से लेकर १९९१ तक रूस का प्रमुख [[समाचार पत्र था जिसकी दोबारा शुरुआत लेनिन के नेतृत्व वाली बोल्शेविक रुसी कम्युनिस्ट पार्टी ने की थी | २२ अप्रैल १९१२ को रूस के सेंट पीटर्सबर्ग से प्राव्दा के पुनर्प्रकाशन की शुरुआत हुई | प्राव्दा की शुरुआत मूलतः यूक्रेन की स्पिल्का पार्टी द्वारा १९०५ में की गई थी | बाद में लिओन ट्राटस्की को इस अखबार के सम्पादन का कार्यभार सौपा गया |सेंसरशिप से बचने के लिए इसे रूस के बाहर प्रकाशित किया जाता था और चुपके से रूस लाया जाता था | रुसी क्रांति में जार निकोलस द्वितीय और फिर कम्युनिस्ट मेंसेविको का तख्तापलट करने में इस अखबार ने महत्वपूर्ण भूमिका निभाई थी | लेनिन का बहुत सारा महत्वपूर्ण लेखन प्रारंभ में प्राव्दा में ही प्रकाशित हुआ और बाद में उसे पुस्तकाकार छापा गया |२२ अगस्त १९९१ को रुसी कम्युनिस्ट पार्टी के पतन के बाद तत्कालीन राष्ट्रपति बोरिस येल्तसिन ने प्राव्दा को बंद करवा दिया और अखबार की सारी संपत्ति जब्त कर ली | २००४ में लिथुआनिया में प्राव्दा का प्रकाशन फिर शुरू हुआ, लेकिन अब इसका स्वरुप मूल अखबार से बहुत अलग है |
नानालाल

जीवन परिचय

नानालाल का जन्म एक स्वामी नारायणी परिवार में हुआ। जीविकोपार्जन के लिए उन्होंने अध्यापन की दिशा अपनाई। स्नातकोत्तर शिक्षा समाप्त करने के बाद वे सादरा के स्कॉट कालेज में प्रधानाध्यापक नियुक्त हो गए। तदनंतर १९०४ से राजकोट कालेज में प्राध्यापक पद पर काम करने लगे। १९१३ में राजकोट राज्य के प्रमुख न्यायाधीश पद पर नियुक्त हुए। १९१६ में राजकीय वृत्ति अपनाने पर सौराष्ट्र के मुख्य शिक्षणाधिकारी बनाए गए। १९२१ में गांधीजी के प्रभाव में आकर असहयोग आंदोलन में संमिलित हुए किंतु कुछ बातों में बापू से मतभेद हो जाने पर आंदोलन से विरत हो गए और अपना शेष जीवन सरस्वती की साधना में लगा दिया। उनकी यह साहित्यसाधना अंतिम समय तक चलती रही।

रचनाएँ

यद्यपि उन्होंने साहित्य की प्राय: सभी विधाओं में रचना की है परंतु कवि और नाटककार के रूप में उनका विशेष योग रहा है। अधूरी रचनाओं को भी मिला लेने पर उनके द्वारा लगभग ९० पुस्तकें विनिर्मित हुई। प्रमुख कृतियाँ इस प्रकार है :
कविता - 'कुरुक्षेत्र', 'वसंतोत्सव' और 'ओज अने अगर' (२ खंडकाव्य), 'गीतमंजरी' (२ भाग) 'दांपत्य स्तोत्रो' प्हानान्हाना रास (भाग ३), 'प्रेमभक्ति भजनावली'।
नाटक - 'जयाजयत', 'संघमित्रा', 'शाहनशाह अकबर', 'विश्वगीता', 'श्री हर्षदेव', 'राजर्षि भरत'।
कथा साहित्य - 'उषा'।
विवेचन और चिंतन - 'माँ सरस्वतीचंद्रनु स्थान', कविश्वर दलपतराय (३ भाग), मणिमहोत्सवना साहित्य बोल, (२ भाग)। 'उद्बोधन' 'संबोधन, संसारमंथन'।
अनुवाद - 'शाकुंतल', 'मेघदूत', 'गीता', 'शिक्षापत्री' तथा पाँच उपनिषदों का गुजराती भाषांतर।
कविता में प्रेमभक्ति उनका उपनाम था। उन्होंने जीवन के अंतिम क्षणों में ईश्वरभक्ति काव्य की रचना की परंतु उनका शेष महाकाव्य उर्मिमय प्रेमभावना और यौवन गीतों की रचना में व्यतीत हुआ। श्री मनसुखलाल झवेरी के मत से 'प्रेमविवाह' या 'विवाहप्रेम' के आस पास नानालाल की समस्त साहित्यिक निधि घूमती जान पड़ती है। अपने 'जया जयंत' नामक काल्पनिक नाटक में उन्होंने गोबर्धनराम के 'सरस्वती चंद' में प्रदर्शित देशसेवा और त्याग की भावना से आदर्श प्रेम को और भी पराकाष्ठा तक पहुचाने का यत्न किया है। ऐतिहासिक तथा तत्वज्ञानप्रधान प्रेम की समस्या को उन्होंने प्रधान रूप से चिचित्र किया है।
उन्होंने एक ओर रास, गरबी, आदि लोकरूपों का व्यवहार किया, दूसरी ओर वृत्तबद्ध उर्मिकाव्य लिखा और तीसरी ओर छंद के बंधनों से ऊपर उठकर उस 'डोलनशैली' का अविष्कार किया जिसमें 'लय' अथवा 'डोलन' की ही प्रधानता रहती है। यद्यपि उनके अनंतर इस शैली का प्रयोग व्यापक नहीं हो सका तथापि उनकी सर्ग शक्ति का इससे निश्चित परिचय प्राप्त होता है। छांदस-अछांदस, प्रचलित-अप्रचलित सभी काव्यरूपों में उन्होंने अपनी प्रतिभा का प्रदर्शन किया तथा अपने समय के ईश्वरप्रेम, राजभक्ति, वीरपूजा, राष्ट्रसेवा आदि सभी भावप्रवाहों को आत्मसात् करने को चेष्टा की है।
1989 कनाडा मास्टर्स

पुरुष एकल

इवान लेंडल ने  जॉन मेकनरो को 6-1, 6-3 से हराया।
अरुंधति घोष

प्रारंभिक जीवन

अरुंधति घोष एक प्रमुख बंगाली परिवार से आती है। ये सर्वोच्च न्यायालय की पूर्व न्यायाधीश रूमा पाल और प्रसार भारती के पूर्व अध्यक्ष भास्कर घोष की बहन हैं। इनकी बेटी सागरीका घोष और दामाद राजदीप सरदेसाई वर्तमान में सीएनएन आईबीएन समाचार चैनल की भारतीय इकाई चलाने वाले प्रमुख पत्रकार हैं। ये एक सामाजिक कार्यकर्ता संजय घोष की चाची हैं, जिन्हें 1997 में असम में उल्फा द्वारा अपहरण कर लिया और मार डाला गया था।
मुंबई में पली बढ़ी अरुंधति का बचपन मुंबई में ही बिता, जहां के कैथेड्रल और जॉन कॉनन स्कूल में इनकी प्रारंभिक शिक्षा सम्पन्न हुयी। उसके ये कोलकाता के लेडी ब्रेबॉर्न कॉलेज से स्नातक की पढ़ाई पूरी की। 1962 में इन्होने विश्व-भारती विश्वविद्यालय से अंग्रेजी में एम. ए. किया।

राजनयिक कार्यक्षेत्र

1962 में ही इन्होने यूपीएससी का एग्जाम दिया और आईएफएस में सलेक्ट हो गई। ये मसूरी में शुरुआती ट्रेनिंग के बाद दिल्ली आई। यहां से इन्हें आस्ट्रिया स्थित भारतीय दूतावास में भेजा गया। उस वक्त विदेश सेवा वालों को विदेशी भाषा में परीक्षा उत्तीर्ण करना अनिवार्य होता था। इन्होने जर्मन भाषा की परीक्षा उत्तीर्ण तब कहीं जाकर इनकी सर्विस कन्फर्म हुई। उसके बाद इन्होने मिस्र, दक्षिण कोरिया और कई अन्य देशों में राजदूत के रूप में काम किया। उसके बाद 1965 में हालैंड में इनकी पोस्टिंग हुई थी। उसके बाद ये संयुक्त राष्ट्र में राजदूत बनकर आ गयी जहां भारत के लिए काम करना उनके लिए काफी चुनौती पूर्ण था।
इन्होने ऑस्ट्रिया, नीदरलैंड, बेल्जियम,बांग्लादेश और न्यूयॉर्क (संयुक्त राष्ट्र के स्थायी मिशन में) और कोरिया गणराज्य, मिस्र में भारत के राजदूत के रूप में कार्य किया है। साथ ही पेरिस और जिनेवा में संयुक्त राष्ट्र कार्यालयों में यूनेस्को के निरस्त्रीकरण हेतु प्रतिनिधि तथा जिनेवा सम्मेलन में भी भागीदारी दी। ये 1997 में सेवानिवृत्त हुयी। सेवानिवृति के बाद 2001 से 2004 तक ये संघ लोक सेवा आयोग की सदस्य भी रही।
ओल्गा शाहकेबेटे

प्रारम्भिक जीवन

ओल्गा का जन्म इंडोनेशिया की राजधानी जकार्ता में हुआ। वो सात भाइयों में सबसे बड़े हैं।
जोंक नदी

जोंक नदी रायपुर के पूर्वी क्षेत्र का जल लेकर शिवरीनारायण के ठीक विपरीत दक्षिणी तट पर महानदी में मिलती है। इसकी रायपुर जिले में लम्बाई 90 किलोमीटर है तथा इसका प्रवाह क्षेत्र 2,480 वर्ग मीटर है।
हायजीया परिवार

हायजीया परिवार (Hygiea family) क्षुद्रग्रह घेरे के बाहरी भाग में मिलने वाले C-श्रेणी व B-श्रेणी के कार्बनयुक्त क्षुद्रग्रहों का एक क्षुद्रग्रह परिवार है। इस परिवार का नाम १० हायजीया नामक भीमकाय क्षुद्रग्रह पर पड़ा है। १० हायजीया का आकार क़रीब ४०० किमी है लकिन बाक़ी हायजीया क्षुद्रग्रहों का आकार इससे काफ़ी कम है। हायजीया परिवार का ९०% से ज़्यादा द्रव्यमान (मास) इस एक क्षुद्रग्रह में निहित है। १० हायजीया के बाद, ७० किमी के आकार वाले ३३३ बडीनीया (333 Badenia) और ५३८ फ़्रीडरिक (538 Friederike) इस परिवार के सबसे बड़ा क्षुद्रग्रह है। उनके बाद अन्य सदस्य ३० किमी से कम आकार के हैं।
प्रक्रियात्मक ज्ञान

प्रक्रियात्मक ज्ञान, जिसे अनिवार्य ज्ञान भी कहते है, वह ज्ञान है जिसे किसी कार्य के निष्पादन में इस्तेमाल में लाया जाता है।
राजा मुहम्मद असद खान

राजा मुहम्मद असद खान एक राजनीतिज्ञ है पाकिस्तान के राष्ट्रीय विधानसभा में | वह NA-63 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
सांस्‍कृतिक प्रसार

सांस्कृतिक नृविज्ञान तथा सांस्कृतिक भूगोल के सन्दर्भ में, (cultural diffusion) से तात्पर्य सांस्कृतिक अवयवों (जैसे विचार, शैली, धर्म, प्रौद्योगिकी, भाषा आदि) के एक संस्कृति से दूसरी संस्कृति में होने वाले प्रसार को कहते हैं। इसकी परिकल्पना १८९७/९८ में लिओ फ्रोबेनिअस ने 'डर वेस्टअफ्रीकानिश्चे कल्चरक्रीज' (Der westafrikanische Kulturkreis) नामक प्रकाशन में किया था।
लव

लव या लौह अर्थात कण या लोहा, तमिल: இலவன், मलय: तिलावी, इंडोनेशियाई: लाव, ख्मेरी: जुपलक्स, लाओ: फ्रा लाओ, थाई: फ्रा लोप, तेलुगु: లవుడు) अपने जुड़वां भ्राता कुश के साथ हिन्दू भगवान राम एवं उनकी भार्या सीता के पुत्र थे। ऐतिहासिक तथ्यों के अनुसार ये लवपुरी के संस्थापक थे, जो वर्तमान में पाकिस्तान स्थित शहर लाहौर है। 
 लाहौर के किले में इनका एक मंदिर भि बना हुआ है। दक्शःइण-पूर्व एशियाई देश लाओस एवं थाइ नगर लोबपुरी, दोनों ही उनके नाम पर रखे गए स्थान हैं।

लाहौर की स्थापना एवं बाद का इतिहास

ये दोनों जुड़वां भाई लौह (या लव) और कुश अपने पिता राम के समान ही यशस्वी हुए और इन्होंने क्रमशः लाहौर (पुरातन काल में लौहपुरी या लवपुरी कहा जाता था) एवं कसुर (पुरातन काल में कुशपुरी कहा जाता था) नगरों की स्थापना की थी।
पाकिस्तान में पंजाब के लाहौर के शाही किले के भितर लव का एक मंदिर भी स्थित है। यह मन्दिर आलमगीरी दरवाजे के निकट स्थित है, जहां लाहौर किले का पुराना कारागार हुआ करता था।
जुलेयका रिवेरा

जुलेयका रिवेरा (जन्म 3 अक्टूबर 1987) वर्ष २००६ की मिस यूनीवर्स थीं। इनका जन्म केसी, प्युर्तोरिको में हुआ और यह सलीनास, प्युर्तोरिको में पली बढ़ीं।
कॅन्डेला

कॅन्डेला  (IPA: /kanˈdɛlə/, /-ˈdiːlə/, चिन्ह: cd) प्रकाशीय तीव्रता की मूल इकाई है। प्रकाशीय तीव्रता प्रकाश स्रोत से खास दिशा में निकलती तरंग दैर्घ्य भारित शक्ति का माप होता है। यह प्रकाशीय सूत्र (luminosity function) पर आधारित है, जो की एक मानवीय आँख की संवेदनशीलता का एक मानकीकॄत प्रतिरूप है।).
अंतरराष्ट्रीय क्रिकेट 2015-16

बांग्लादेश में ऑस्ट्रेलिया

ऑस्ट्रेलिया अक्टूबर में 2 टेस्ट मैचों के लिए बांग्लादेश दौरा करने के लिए तैयार था, लेकिन सुरक्षा चिंताओं के कारण क्रिकेट ऑस्ट्रेलिया ने दौरा रद्द कर दिया था।

श्रीलंका में भारत बनाम पाकिस्तान

भारत और पाकिस्तान दिसंबर में सीमित ओवरों की श्रृंखला खेलना चाहते थे लेकिन दौरे को अंततः रद्द कर दिया गया क्योंकि भारतीय क्रिकेट टीम को सरकार से सुरक्षा मंजूरी नहीं मिली थी।
भारती किर्चनर

भारती किर्चनर एक भारतीय अमेरिकी लेखिका हैं।  
भारती किर्चनर दस पुस्तकों की लेखिका हैं । जिसमे छः उपन्यासों और चार पाक कला पुस्तकें है   उन्होंने भोजन, यात्रा, फिटनेस और जीवन शैली पर कई लेख और निबंध लिखे हैं ।  वह दो सिएटल कला आयोग साहित्य अनुदान, और एक कलाकार ट्रस्ट जीएपी अनुदान जीती है ।  उनके काम का जर्मन, डच , स्पेनिश, मराठी , थाई और अन्य भाषाओं में अनुवाद किया गयाहै । 
लेखक बनने से पहले, किर्चनर आईबीएम के लिए एक सिस्टम इंजीनियर और बैंक ऑफ अमेरिका , सैन फ्रांसिस्को के लिए सिस्टम मैनेजर के रूप में काम करती थी ।  उन्होंने कंप्यूटर सिस्टम कंसल्टेंट के रूप में यूरोप और अन्य महाद्वीपों में भी काम किया है।
१७१४ ईसा पूर्व

१७१४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७१४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कुण्डली

जातक के जन्म के बाद जो ग्रह स्थिति आसमान में होती है, उस स्थिति को कागज पर या किसी अन्य प्रकार से अंकित किये जाने वाले साधन से भविष्य में प्रयोग गणना के प्रति प्रयोग किये जाने हेतु जो आंकडे सुरक्षित रखे जाते हैं, वह कुन्डली या जन्म पत्री कहलाती है।
कुन्डली में सम्पूर्ण भचक्र को बारह भागों में विभाजित किया जाता है और जिस प्रकार से एक वृत के ३६० अंश होते हैं, उसी प्रकार से कुन्डली में भी ३६० अंशों को १२ भागों में विभाजित करने पर हर भाग के ३० अंश बनाकर एक राशि का नाम दिया जाता है। इस प्रकार ३६० अंशों को बारह राशियों में विभाजित किया जाता है, बारह राशियों को अलग भाषाओं में अलग अलग नाम दिये गये हैं, भारतीय संस्कृत और वेदों के अनुसार नाम इस प्रकार से है-मेष, वृष, मिथुन, कर्क, सिंह, कन्या, तुला, वृश्चिक, धनु, मकर, कुम्भ, मीन इन राशियों को भावों या भवनो का नाम भी भी दिया गया है जैसे पहले भाव को नम्बर से लिखने पर १ नम्बर मेष राशि के लिये प्रयोग किया गया है। शरीर को ही ब्रह्माण्ड मान कर प्रत्येक भावानुसार शरीर की व्याख्या की गई है, संसार के प्रत्येक जीव, वस्तु, के भी अलग अलग भावों व्याख्या करने का साधन बताया जाता है।